છેલ્લી ત્રણ ટર્મથી શહેરમાં સત્તાનાં સૂત્રો સંભાળતા ભાજપ માટે ગત ચોમાસાના રોડનાં કૌભાંડ ભારે નામોશીભર્યા બન્યાં છે. અમદાવાદના રસ્તાના કૌભાંડ રાજ્યભરમાં ગાજ્યાં છે. વિધાનસભામાં ચૂંટણી દરમિયાન ‘વિકાસ ગાંડો થયો છે’ તેવા રસપ્રદ સૂત્રો પણ વહેતા થયાં હતાં. રોડનાં કામનાં ભ્રષ્ટાચારની હાઇકોર્ટ ઉપરાંત ગાંધીનગર સ્તરેથી પણ ગંભીર નોંધ લેવાઇ હોવા છતાં હજુ પણ કેટલાક અધિકારીઓ અને કોન્ટ્રાકટરની મિલીભગત યથાવત્ છે. આ સાઠગાંઠના કારણે શહેરમાં છેલ્લા એક મહિનાથી રોડનાં કામ ઠપ છે.